Malu masha hte num ana htang maja
预防妇科疾病的食疗方法
时间:2015-02-03 14:35:02 来源:德宏团结报
Num ana go myu lo, tsi yak rai nna shayi num ni hpe grai shayak nga ai, tsi shamai na rai yang tsi sha ra ai, ana htang maja na rai yang go tsi n sha ra na re yi? Num ana htang maja ai hte n song ai num ana tsi shamai na rai yang, malu masha ko nna lu shamai la nga ai. Ya lawu de num ana htang maja na malu masha ni shachyan dan na.
1. Mayat tsip ginsa ana htang maja na rai yang gai lo ai sha hpa sha na
Jep dinglik lo lo hta mu chye ai, gai grung hkra lu jashon la ai num ni go mayat tsip ginsa ana lu shadang 54% shagrit sha- yom kau lu nga ai. Mahtang gai grung jang go ginsa ana ganu ni brat bra wa na hpe ningdip kau lu sai. Dai majo, shayi num ni tut nong e gai jat jashon la ra ai, grau nna go num hking htum mat sai shayi num ni hte gumgai ni go shani shagu gai hauhke 1000 jat jashon la ra ai. Shani shagu nga chyu shing nrai nga chyu hte galo ai sha hpa sha ai hte rau, tut nong e lasi hte galo ai sha hpa, hkatsu gaji hpyi, anga gaji, panglai makrat re malu masha ni sha ra ai.
2. Num hking machyi ai ni wa-dep langu si lo sha na
Wa-dep langu si hta go wuisinsu B6 lo lo rong ai, wuisinsu B6 go lasong lasa hpe shanum ya ai akyu rong ai majo, shayi num ni num hkying byin nna nzim nzam re hpe shanum shazim ya lu nga ai ai hte rau, yup pyo shangun, num hking machyi ai shamai ya mung no rai nga ai.
3. Hparo lo sha yang ningsin hku hpye ana htang tsi shamai lu ai
Tut nong e hparo sha ai shayi num ni go ningsin hku hpye ana nau n chye lu nga ai. Mahtang hparo hta go sonsu ngu ai arai rong ai, dai go ana ganu sat ai tsi gaja re majo, ana ganu grai sat kau ya lu nga ai.
4. Sai n hpring ai ni hpri rong ai sha hpa lo sha na
Mahtang num hking byin ma shangai re nga yang, shayi num n kau go hpri gata ai sai n hpring ana lu nga ai. Tut nong e sai n hpring jang mayat tsip n-gun kya wa nna, shayi num hkam ja na matu akyu n rong mat sai. Sai jahpring ai bungli go num ni a prat mi tup galo ra nga ai. Dusat sin, shan zin, pozhai simai re sha hpa hta go hpri song song rong ai hta n-ga, hkum hkrang e jashon la mung loi nga ai, laksan ninghkring ni shadum jahprang dat ai, shayi num ni hpa-hka hte ga-hpri sharam lu ra ai, dai n rai yang hpri jashon la na hpe chyinghkyik hkra ya wa chye ai.
5. Num hking n pyo ai shaloi nga chyu ko lagat jahku bang lu na
Kan htumpa machyi, nshang lahput kya machyi, hkum n tai, yup n lu sha myit n zim re masa ni pru wa ai go, shayi num ni num hking byin ai shaloi byin ra ai masa rai sai. Shayi ana laksan ninghkring ni mu chye ma yang, shayi num ni num hking byin ai shaloi shana shagu yup wa na shong ko agahtet sha nga ai lagat jahku bang ai nga chyu lu yang, num hking n pyo ai mang- hkang ma hkra sharai la lu sai. Mahtang nga chyu ko na gya go myit shazim ai hta n-ga, num hking machyi ai shamai kau ya, hkron kap ana htang maja, num hking sai sharam kau ya re akyu rong nga ai, lagat jahku ko na mui go lasong lasa gabrong wa na hpe shanum ya, shayi num ni hpe num hking ten hta gajo gajam nga ai myit n rong mat sha- ngun, myit lit li ai shamai ya rai lu nga ai.
6. Bajat du ginsa ana a matu yeson sha ra ai
Bajat du ginsa ana lu lo ai shara na shayi num ni hpe jep yu ai ko chye lu ai, hkum hkrang gata ko yeson grung hkra n lu jashon bang la ai shayi num ni go, ma hkum hkum ai shaloi hkritung ma lasong lasa hkrang hten wa ai hta n-ga, bajat du ginsa ana byin wa shadang mung tso nga ai. Dai majo, shayi num ni yeson jat jashon la ra ai, yeson nan sha, malu masha ko nna yeson jashon la rai ra ai, ga shadon dusat sin, pozhai simai, hkrang hpro, gaujeng, anga, udi, shat, lasi hte galo ai sha hpa, kop ja namsi re ni, shing rai nna bajat du ginsa ana htang maja shagrit shayom kau na.
Bai nna no shadum jahprang dat ai go: Yeson go gahtet n hkam ai re nga yang, shadu ai shaloi loi sha gahtet ai hte go hten mat sai, dai majo, simai galo ai shaloi nau n mai gahtet ai, shadu ai aten mung nau n mai shana ai.
7. Chyu pru lam ginsa ana htang maja na matu chyaru hkye lu ra ai
Chyam dinglik ai hta chye lu ai, sabyi si hkye a hpyi hte tum ko go ginsa ana htang maja ai bo arai rong ai majo, ayi ga- sheng rai madang nau tso wa nna, chyu pru lam hpe gasheng hkra nhtom, ginsa ana shabyin dat na hpe koi yan kau lu nga ai. Dai majo, shayi num ni shani shagu sabyi chyaru loi loi(Gom mi) lu shing nrai shabyi si sha yang, shayi num ni chyu pru lam ginsa ana htang maja kau lu ai hte rau, salum ana mung htang maja kau lu sai.
8. Chyu pru lam ana lu ai shayi num ni hkaulan hte panglai makrat lo sha ra ai
Chyam dinglik langai hta chye lu ai, mahkon ni hkaulan sha hpa sha jang, ayi gasheng rai ni sai ntsin ko gahkrang ai madang htuk tsom sai majo, ayi gasheng rai madang nau tso nna chyu pru lam ana lu wa na hpe koi yan kau lu sai. Panglai makrat hta go ten mana maka rong ai re nga yang, hkum hkrang gata na ayi gasheng rai madang shanyem kau ya lu nga ai. Dai majo, tut nong e panglai makrat sha yang chyu pru lam ginsa ana htang maja tsi shamai lu nga ai.
9. Num bong lapau ana lu ai ni hpyi hkye simai sha na
Ningshung makok si, majap jap hkye re hpyi hkye ai namsi simai ni hta rong ai arai amyu mi go, shayi num bong lapau ana lu wa na hpe ningdip, htang maja kau ya lu nga ai. Dai hta lai nna, gaubong, sabyi si mang re ni mung dai zon re akyu rong nga ai.
10. Ayi gasheng rai shagrit na matu lasi hte galo ai sha hpa lo sha ra ai
Ayi gasheng rai go shayi num ni a hkum hkrang ko na ahkyak ai gasheng rai re, shi sai ntsin ko rong ai shadang shawoi na hta nyem wa sa yi nga jang, shayi num ni shangai shaprat n-gun n tai mat wa ai hta n-ga, salum mung makop maga ai n hkrum mat sai. Lasi gaba ko na yihonghtung go, hkum hkrang hpe ayi gasheng rai jahpring shatup ya lu nga ai. Shani shagu lasi ntsin haushin 500 lu shing nrai lasi hte galo ai sha hpa hke 100 sha yang mai ai, shing rai jang, ayi gasheng rai shadang man wa lu sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn